b"\n_START_ARTICLE_\nIkhxid\n_START_PARAGRAPH_\nIkhxid (Ikhshid) fou un t\xc3\xadtol que van portar alguns sobirans iranians de Sogdiana i Fergana abans de l'islam i fins que aquest va penetrar a la zona. Derivaria de l'antic persa khshayathiya, que vol dir rei o sobir\xc3\xa0 (en persa mitj\xc3\xa0 i modern shah = xa). Estaria a l'origen del t\xc3\xadtol turc de shadh que portaven les fam\xc3\xadlies de pr\xc3\xadnceps per sota del kaghan turc. Quan els \xc3\xa0rabs musulmans van arribar a Sogdiana els reis locals portaven el t\xc3\xadtol d'ikhxid._NEWLINE_Al-Mukaddasi esmenta a l'ikhxid de Samarcanda. Els ikhxids de Samarcanda van subsistir com a vassalls fins al temps dels abb\xc3\xa0ssides; despr\xc3\xa9s de la conquesta \xc3\xa0rab de Samarcanda, el ikhxid local es va sotmetre al califa al-Mahd\xc3\xad (775-785) i en endavant van tenir com a resid\xc3\xa8ncia la nova ciutat d'Ishtikan; al segle IX ja no s'esmenta._NEWLINE_Un altre ikhxid fou el de Fergana segons diu Ibn Kurradadhbih. Ibn al-Athir diu que el ikhxid de Fergana fou el que va cridar als xinesos per fer front a l'ex\xc3\xa8rcit musulm\xc3\xa0, per\xc3\xb2 l'ex\xc3\xa8rcit de Kao-hsien-chih fou derrotat a la batalla de Talas per Ziyad ibn Salih el 751._NEWLINE_Al segle X el turc Muhammad ibn Tughdj (935-946) va adoptar aquest t\xc3\xadtol perqu\xc3\xa8 deia ser descendent dels antics ikhxids de Fergana. Vegeu dinastia ikx\xc3\xaddida o dels ikhx\xc3\xaddides d'Egipte."